kardosdrur/scandi-wiki huggingface dataset:
Dag og nat

Dag og nat er en dansk spillefilm fra 2004, der er instrueret af Simon Staho efter manuskript af ham selv og Peter Asmussen.

Handling 
Filmen handler om mennesker, der vil elske og elskes. Det er historien om En Far, Hans Lille Søn, Hans Utro Kone, Hendes Hemmelige Elsker, Hans Unge Elskerinde, Hans Ensomme Søster, Hans Glemsomme Mor, En Fanatisk Fodboldtræner, En Gravid Luder og En Engel Forklædt Som En Gammel Mand. Allesammen søger de svar på det samme spørgsmål: "Hvis svaret er kærlighed - hvad er så spørgsmålet?"

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 2004
Dark Samurai

Dark Samurai er en film instrueret af Sidney Lexy Plaut efter manuskript af Sidney Lexy Plaut.

Handling 
Filmen udforsker de meget menneskelige og smertefulde processer, samuraien Miyamotos ødelagte sind gennemgår. Han er en mand, så nedbrudt og ødelagt, at alt han har tilbage af sig selv er et svagt minde om en lidenskabelige kærlighed. Hans, i følge samuraiens kodeks strengt forbudte, kærlighed til en kvinde, er det eneste, der nogensinde har fået ham til at føle sig som mand og menneske. En historie om stor og forbudt kærlighed med kun ganske lidt dialog og en næsten hypnotisk filmisk stil. Filmen minder mere om et visuelt digt end om en traditionel film med et narrativt forløb. Publikum kan forvente sig en rejse til de dybeste og mørkeste steder i en fortabt mands sind.

Referencer

Eksterne henvisninger 
 

Danske film fra 2014

Film fra Danmark (administrationskategori)
Spillefilm fra Danmark
Pistoleros

Pistoleros er en film instrueret af Shaky González efter manuskript af Shaky González.

Handling 
Lurvede forbrydere, med den legendariske gangsterkonge Frank Lowies i spidsen, farer rundt i København og slås om fem millioner kroner, som måske og måske ikke er blevet skjult efter et røveri.

Referencer

Eksterne henvisninger 
 

Danske film fra 2008

Spillefilm fra Danmark
Skyskraber (film)

Skyskraber er en film instrueret af Rune Schjøtt efter manuskript af Rune Schjøtt.

Handling 
Sort humoristisk filmdrama om ungdommelig forelskelse, mindreværd og skyskraberdrømme. I Rune Schjøtt spillefilmdebut, "Skyskraber" lever den 17-årige Jon i et lille klaustrofobisk samfund, der engang så sit snit til at vokse sig større med butikscenter, højhuse og lyskryds. Da Jon var 9 år, satte en absurd trafikulykke en stopper for byens ambitioner, og Jon fik skylden til trods for sit helt igennem uskyldige væsen. Jons far har siden gjort det til sin mission i livet at holde knægten fra at lave flere ulykker og undertrykker ham i en grad, der forhindrer ham i at blive voksen. Men noget spirer i Jon og byens smukke, blinde pige, Edith, vækker forbudte følelser.

Referencer

Eksterne henvisninger 
 

Spillefilm fra Danmark
Danske film fra 2011
Sparrows

Sparrows er en film instrueret af Rúnar Rúnarsson efter manuskript af Rúnar Rúnarsson.

Handling 
Drengen Ari bor til hverdag i Reykjavík med sin mor Ösp, men da hun må rejse væk med arbejdet, tvinges Ari til at tilbringe sommeren hos sin far Gunnar i Isafjördur, en lille flække i det vestlige Island. Gunnar er alkoholiseret og lever et tarveligt liv på samfundets bund. Han bryder sig bestemt ikke om sin tidligere kones intellektuelle livsstil i Reykjavik, eller om at Ari skal vokse op med hendes nye, danske mand som stedfar. Ari rejser alene til Isafjördur, hvor han hurtigt genfinder sine gamle venner, heriblandt Bassi og hans kæreste Maria. Det er flere år siden de har set hinanden og Ari forklarer, at han skal være på besøg hele sommeren. Ari møder også sin barndomskærlighed Laura.

Referencer

Eksterne henvisninger 
 

Danske film fra 2015

Film fra Danmark (administrationskategori)
Spillefilm fra Danmark
Når dyrene drømmer

Når dyrene drømmer er en film instrueret af Jonas Alexander Arnby efter manuskript af Rasmus Birch.

Handling 
Marie er en smuk og ensom 16-årig pige, som lever i en isoleret landsby på en lille ø ud for den danske vestkyst. Hendes mor er alvorligt syg af en ukendt sygdom, og hendes far, Thor, passer den lille familie. Marie opdager pludselig, at der sker mystiske ting med hende og hendes krop, og hun føler at hun er ved at miste kontrollen over sig selv. Det går op for Marie, at faderen skjuler noget for hende om moderens sygdom. Flere dødsfald finder sted på den lille ø under mystiske omstændigheder, og Marie mærker, at dyret inden i hende er ved at tage over. "Når dyrene drømmer" er en gyserfilm om en ung piges frigørelse og voldsomme hævn på en omverden, der ydmyger, foragter og frygter hende og allerhelst så hende dø og forsvinde.

Medvirkende 
Sonia Suhl som Marie
Lars Mikkelsen som Thor
Jakob Oftebro som Daniel
Sonja Richter som Moren
Mads Riisom som Felix
Benjamin Boe Rasmussen som Ib
Esben Dalgaard Andersen som Bjarne

Referencer

Eksterne henvisninger 
 

Spillefilm fra Danmark
Danske film fra 2014
Stenbroens helte

Stenbroens helte er en film instrueret af Poul Nyrup efter manuskript af Poul Nyrup, Niels Rune.

Handling 
Det lykkes først at dræbe to mennesker, inden hans egen skæbne besegles - Men navnet er også Djævle John, en af Stenbroens helte - helte i et miljø, der af alle andre sociale lag betragtes som udskuddet. Djævle John er født og opvokset i barakker og har lige siden sin tidligste barndom følt de ringestilledes hårde handicap - uafbrudt fattigdom. Derfor er han fast besluttet på, at det snart skal få en ende. Han vil være rig og have masser af penge.

Referencer

Eksterne henvisninger 
 

Spillefilm fra Danmark
Danske film fra 1965
Villa Vennely

Villa Vennely er en film instrueret af Poul Nyrup efter manuskript af Poul Nyrup, Klaus Scharling Nielsen.

Handling 
Villa Vennely er en nydelig ejendom i et pænt borgerligt kvarter, men det er kun facaden, der kan stå for en moralsk domstol, indendøre hersker d'herrer Boss og Plovmand, som ernærer sig ved en såkaldt call-girl-central. Pigerne er labre larver, der for en høj betaling "betjener" villaens mandlige gæster, kaldet "tyrene".

Referencer

Eksterne henvisninger 
 

Pornofilm fra Danmark
Danske film fra 1964
Mellem venner (film)

Mellem venner er en film instrueret af Poul Nyrup, der også har skrevet filmens manuskript. Filmen er Poul Nyrups debut som instruktør. Poul Nyrup er tillige producent af filmen, sammen med Leif Jedig, der dog ikke er krediteret som co-producer.

Handling 
Den unge Kim løslades efter et længere fængselsophold og opsøger hurtigt sine gamle "venner", der holder til på byens barer og billardsaloner. Det bliver et glædeligt gensyn, da han træffer Basse og "Kronprinsen". Kims løsladelse skal fejres. "Kronprinsen" får besked på at skaffe en vogn og samle vennerne op om aftenen. De skal ud at støve noget af det frække op. Kim er helt vild, han har ikke set et skørt i to år. Men fester koster penge, og det foreslås, at de løser problemet ved at gøre "et bræk".

Referencer

Eksterne henvisninger 
 

Dramafilm fra Danmark
Danske film fra 1963
De gyldne dage

De gyldne dage er en dansk spillefilm fra 1964 med instruktion og manuskript af Poul Erik Møller Pedersen. Filmen er skabt og spillet af amatører, samlet under navnet Lopeja Film. Med interesse for film og dramatik startede en gruppe unge i 1961 optagelserne. Filmen var forbeholdt klubber og foreninger og vistes komplet med apparater, lærred og højttalere.

Handling 
Amerika 1861. I den amerikanske sydstat Georgia. På den vældige bomuldsplantage "Stonewall" bor den rige, aristokratiske familie Tarletonn. Man forbereder sig til den årlige havesfest, der afholdes på nabogodset den næste dag. For familiens temperamentsfulde 18-årige datter Jeanette har festen en særlig betydning, da hun derved får lejlighed til at møde sønnen på nabogodset, den unge Lesley Grant, som hun er grænseløst forelsket i. Ved festen viser det sig imidlertid, at Lesley har forlovet sig med en anden.

Referencer

Eksterne henvisninger 
 

Danske film fra 1964
Spillefilm fra Danmark
Emma og Julemanden - Jagten på Elverdronningens hjerte

Emma og Julemanden - Jagten på Elverdronningens hjerte er en film instrueret af Søren Frellesen efter manuskript af Philip LaZebnik, Uffe Rørbæk Madsen, Jenny Lund Madsen.

Handling 
11-årige Emma er en fantasifuld pige, der føler sig glemt af sin store familie. Emma elsker eventyrlige væsner, og da hun møder selveste Julemanden Nicolas og hans kone Julie, bliver det begyndelsen på en hæsblæsende rejse ind i Elverriget. Sammen skal de nemlig redde Nicolas og Julies nyfødte datter fra den forbitrede Elverdronning, som har forbudt kærlighed i Elverriget. Emma får uventet hjælp af den nysgerrige elverdreng, Rod, og de opdager at for at få barnet tilbage og redde kærligheden i Elverriget, skal de finde Elverdronningens frosne hjerte.

Medvirkende 
Lars Hjortshøj som Nicolas
Camilla Bendix som Julie
Sofia Callesen som Emma
Malte Houe som Rud
Charlotte Guldberg som Rikke
Rune Tolsgaard som Towli
Esben Pretzmann som Pind
Mille Dinesen som Elverdronningen
Caspar Philipson som Jesper
Sigrid Kandal Husjord som Benz

Referencer

Eksterne henvisninger 
 

Danske film fra 2015

Børnefilm fra Danmark
Dansksprogede film
Julefilm fra Danmark
Falkehjerte

Falkehjerte er en film fra 1999 instrueret af Lars Hesselholdt efter manuskript af Pascal Lonhay og Lars Hesselholdt.

Handling 
Katja på 9 år bor i en forstad til København. Hun er lidt af en enspænder og interesserer sig for alt med fugle. Hun lytter til deres sang og følger deres liv fra sit "hemmelige træ" i skoven. Da hun en dag - langt ude i skoven - overraskes af et voldsomt uvejr, lykkes det hende at redde livet på en sjælden vandrefalkeunge, som er faldet ud af reden. De søger ly i en parkeret lastbil, som uheldigvis bringer dem til en fremmed sydlandsk havneby. Her vil den onde Don Fanucci have fingrene i falken, da han samler på udstoppede fugle.

Referencer

Eksterne henvisninger 
 

Film fra Danmark (administrationskategori)
Børnefilm fra Danmark
Danske film fra 1999
Dansksprogede film
Belma

Belma er en ungdomsfilm instrueret af Lars Hesselholdt efter manuskript af Pascal Lonhay.

Handling 
Krigen i eks-Jugoslavien bliver pludselig meget nærværende for den 16-årige computerfreak Rasmus, da han møder og forelsker sig i den jævnaldrende flygtningepige Belma. Belma bor sammen med sin far og andre flygtninge på Flotel Europa i København. En dag genkender Belmas far en af torturbødlerne fra den fangelejr, han selv har siddet i. Bødlen overfaldes og Belmas far anholdes. Rasmus og Belma må bevise hans uskyld.

Referencer

Eksterne henvisninger 
 

Film fra Danmark (administrationskategori)
Ungdomsfilm fra Danmark
Danske film fra 1996
Medina (film)

Medina er en film instrueret af Omar Shargawi efter manuskript af Omar Shargawi.

Handling 
Yusif, der er halvt dansker og halvt araber, ankommer, et sted i Mellemøsten, til byen Medina - sammen med sin gravide danske hustru, Sarah. Yusif vil med sin hustru starte et nyt liv i sin fars hjemby. Han er overbevist om, at det er her han hører til og at lykken venter forude. Men kort efter ankomsten, bliver Yusif uforsætligt skyld i en tiggerdrengs død. Sarah og Yusif får tæsk af gadens folk. Hun aborterer. Han sættes i fængsel for mord. Det eneste, der holder Yusifs mod oppe i det arabiske fængsel, er tanken om at se Sarah igen og troen på Gud. Men da han indser, at han skal sidde i et hul resten af livet, mister han til sidst tålmodigheden, troen og håbet. Alt hvad han sidder tilbage med i sin mørke celle, er skuffelse og vrede mod den Skaber, som han før satte al sin lid til. Da Yusif endeligt slipper fri fra fængslet i forbindelse med et fangeoprør, er han alt andet end den Yusif, der i sin tid ankom til Medina med sin smukke gravide hustru.

Referencer

Eksterne henvisninger 
 

Danske film fra 2015
Film fra Danmark (administrationskategori)
Spillefilm fra Danmark
Fri os fra det onde

Fri os fra det onde er en dansk spillefilm fra 2009, der er skrev og instrueret af Ole Bornedal.

Handling 
En balstyrisk fortælling, der nok er solidt rodfæstet i den jyske muld, men rent fortællemæssigt rager helt op i sagastørrelse. Filmen er fuld af grotesk karikerede personer, og selv hovedpersonerne er de rene reklameglansbilleder.

Medvirkende 
Lasse Rimmer – Johannes
Lene Nystrøm – Pernille
Jens Andersen – Lars - Johannes bror
Pernille Vallentin – Scarlett
Mogens Pedersen – Ingvar
Kurt Ravn – Weksjø
Henrik Prip – Thomsen
Jacob August Ottensten – Frederik
Fanny Bornedal – Viola
Lone Lindorff – Anna
Bojan Navojec – Alain
Kim Kold – Leif Christensen
Alexandre Willaume-Jantzen – Roald
Anders Budde Christensen – Silver
Daniel Engstrup – Tonser
Bob Anders Pedersen – Noller
Helle Halsboe – Jane
Andreas Bo Pedersen – Benny
Torben Vadstrup – Sælger i byggemarkedet
Sonja Richter – Presenter

Modtagelse 
Filmen modtog dog ikke særlig gode anmeldelser. Nystrøm og Rimmers roller blev kommenteret med at de "hverken [ragede] op eller falder igennem", mens Andersens præstation blev fremhævet.

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 2009
Film instrueret af Ole Bornedal
Dansksprogede film
Under overfladen

Under overfladen er en film instrueret af Morten Køhlert efter manuskript af Nikolaj Scherfig.

Handling 
Da Jesper en eftermiddag ser en ung pige falde overbord fra en af havnens dyre motorbåde, hopper han resolut i vandet og redder hende. Hendes navn er Line. Det er sommer i Rungsted, og musikken drøner på fuld styrke. Line er en ung og smuk pige, som på femte år danner par med Victor fra Rungsted. Jesper er en sund, uspoleret fyr fra Holbæk, som kommer til Rungsted for at passe en strandvejsvilla. Victor, Lines kæreste, der er 'født' med en diamantbesat 24-karats guldske i munden, fordriver tiden med sine grænseoverskridende 'lege' med sine venner.

Referencer

Eksterne henvisninger 
 

Spillefilm fra Danmark
Danske film fra 1999
Maria Larssons evige øjeblik

Maria Larssons evige øjeblik er en spillefilm fra 2008 instrueret af Jan Troell efter manuskript af Niklas Rådström.

Handling 
I en tid med stor social uro og fattigdom vinder den unge arbejderklassekvinde Maria et kamera i et lotteri. Maria er gift med den charmerende Sigge, men hverdagen er hård, for Sigge har hang til alkohol og kvinder og med en børneflok på syv og for få penge, er det ikke nemt at få det til at løbe rundt. Kameraet giver Maria mulighed for et pusterum i hverdagen, og gennem kameralinsen begynder hun at se verden med nye øjne. Men hendes nyerhvervede klarsyn bliver hurtigt en trussel for Sigge - men samtidig bringer det også den charmerende fotograf Pedersen ind i hendes liv.

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 2008
Fear X

Fear X er en dansk co-produceret spillefilm fra 2003, der er instrueret af Nicolas Winding Refn efter manuskript af ham selv og Hubert Selby Jr..

Handling 
Sikkerhedsvagten Harrys kone er omkommet under mystiske omstændigheder i netop det shoppingcenter i Wisconsin, USA, hvor Harry er ansat. Politiet har lukket sagen, men Harry er langt fra tilfreds med de svar, han har fået. Besat af tanken om at kunne finde frem til de omstændigheder, der førte til konens død, er Harry nu i gang med et mareridtsagtigt detektivarbejde for egen regning. Et arbejde, hvor mange spor bliver krydset - i og uden for ham selv.

Medvirkende 
 John Turturro - Harry
 Deborah Kara Unger - Kate
 Stephen McIntyre - Phil
 William Allen Young - Agent Lawrence
 Eugene M. Davis - Ed
 Mark Hougton - Diner Cop
 Jacqueline Ramel - Claire
 James Remar - Peter
 Nadia Litz - Ellen
 Amanda Ooms - Prostitueret
 Thane Chartrand - Agent Wolfson
 Megan Basaraba - Amy
 Brock MacGregor - Quinn
 Liv Corfixen - Waitress
 Gerry Caplap - Steve
 John Bleuthner - Steadman
 Sharon Bajer - Sally
 Robert Huculak - Roger
 Blake Taylor - Doctor
 Spencer Duncanson - Man
 Frank Adamson - Adamson
 Susan Kelso - Mrs. Craven
 Victor Cowle - Bill Craven
 Peter Young - Vagt
 Garfield Williams - Vagt
 Tommy Rosen - Agent

Referencer

Eksterne henvisninger 
 

Film fra Danmark (administrationskategori)
Dramafilm fra Danmark
Spillefilm fra Danmark
Film fra 2003
Dramafilm fra Storbritannien
Film instrueret af Nicolas Winding Refn
Canadiske film fra 2003
Danske film fra 2003
Britiske film fra 2003
Film fra Brasilien
Return to Sender (film)

Return to Sender er en film instrueret af Bille August efter manuskript af Neal Purvis og Robert Wade.

Handling 
To danske verdensstjerner arbejdede sammen om at skabe denne historie fra dødsgangen. Connie Nielsen spiller den dødsdømte Charlotte, som den tidligere advokat Frank (Aidan Quinn) i filmens begyndelse udelukkende er ude på at udnytte. Da han forelsker sig i hende, og da det går op for ham, at hendes sag ikke er så simpel, udvider historien sig til en thrilleragtig kamp med tiden. Der er mange familieskeletter i skabet, som forsvarsadvokaten Susan Kennan (Kelly Preston) hjælper med at få adgang til. Det effektive manuskript, som er baseret på en virkelig historie, skyldes i øvrigt de to James Bond-forfattere, Neal Purvis og Robert Wade.

Referencer

Eksterne henvisninger 
 

Film fra Storbritannien
Spillefilm fra Danmark
Amerikanske film fra 2005
Danske film fra 2005
Switching

Switching er en film instrueret af Morten Schjødt efter manuskript af Morten Schjødt, Rasmus Arrildt.

Handling 
Frida og Simon er kærester, men noget har forandret sig, og de må tage et valg. Kan de undvære hinanden, eller vil de kæmpe for deres forhold? De befinder sig i en tilstand, hvor ønsket om forandring står i modsætning til ønsket om at fastholde øjeblikket. Man fanges i dette øjeblik, og gennem sine valg indkredser man deres forvirrede tilstand og sin egen måde at se filmen på.

Referencer

Eksterne henvisninger 
 

Danske film fra 2003

Spillefilm fra Danmark
Fortidens skygge

Fortidens skygge er en dansk spillefilm fra 2012, der er instrueret af Birger Larsen efter manuskript af Morten Dragsted og Siv Rajendram.

Handling 
Psykologen Thomas Schäffer har fundet sammen med sin ekskone og beslutter at fratræde sin stilling hos politiet som 'profiler' for at vende tilbage til sit undervisningsjob på universitetet. Men som hans sidste arbejdsdag nærmer sig, dukker en voldsom sag op fra hans fortid. Som ung psykolog undlod han at tvangsindlægge en patient med psykiske krigstraumer, der manisk tegnede detaljer fra brutale mord, ulykker og andre episoder igen og igen. Da patientens tegninger pludselig eksekveres som rigtige mord, kan Thomas ikke få sig selv til at stoppe, før sagen er opklaret.

Medvirkende 
 Jakob Cedergren - Thomas Schaeffer
 Laura Bach - Katrine Ries Jensen
 Lars Mikkelsen - Magnus Bisgaard
 Simon Kvamm - Kristian Almen
 Lars Ranthe - Sørensen
 Lærke Winther - Mia Vogelsang
 Frederik Nørgaard - Stig Molbeck
 Iben Dorner - Benedicte Schaeffer
 Benjamin Brüel von Klitzing - Johan Schaeffer
 Petrine Agger - Ellen Severin

Referencer

Eksterne henvisninger 
 

Dramafilm fra Danmark
Spillefilm fra Danmark
Danske film fra 2012
Detektiverne

Detektiverne er en dansk spillefilm fra 2014, der er instrueret af Esben Tønnesen efter manuskript af ham selv og Morten Dragsted.

Handling 
Den 13-årige pige Mathilde er en hidsig enspænder, som er godt og grundigt frustreret over verdens tilstand med forurening, fattigdom, kvindeundertrykkelse etc. Der er ingen uretfærdighed, som er for lille (eller for stor) til Mathilde, og hun bruger det meste af sin tid på at være godt og grundigt rasende på de voksne. Desværre er der ikke rigtig nogen, som deler Mathildes frustrationer - slet ikke hendes arbejdsnarkoman-forældre - så efter en særlig voldsom konfrontation med en lærer i skolen, beslutter Mathilde at tage sagen i egen hånd og danne et detektivbureau, "D". D skal hjælpe de svage i samfundet og påtage sig de sager, som politiet ikke har ressourcer eller vilje til. Mathildes store plan har dog den lille hage, at hun ikke har særlig mange venner. Ingen, faktisk. De to eneste interesserede kandidater er hendes klassekammerater, Gustav og Tobias. Den første er en venneløs nørd, hvis eneste bidrag til gruppen er hans evner til at spille computerspil og konstruere gadgets, som sjældent virker. Den anden, Gustav, er tydeligt overvægtig og lidt af en kujon, men ifølge ham selv er han taekwondo-ekspert. Hans hvide bælte og manglende evner berettiger dog ikke helt betegnelsen "ekspert"...

Medvirkende 
 Mathilde Wedell Wedellsborg - Mathilde
 Marcuz Jess Petersen - Gustav
 Frederik Winther Rasmussen - Tobias
 Beate Bille - Tina
 Jonas Schmidt - Jimmi
 Alexandre Willaume-Jantzen - Jo
 Emma Carlar - Sofie
 Søren Poppel - Fjæsingen
 Lisa Lents - Olenka
 Jens Andersen - Stig
 Henning Valin Jakobsen - Klaus
 Camilla Gottlieb - Camilla
 Timm Vladimir - Lasse
 Henrik Trenskow - Kasper
 Taina Anneli R. Berg - Connie
 David Sakurai - Sony Kazu
 Lasse Lunderskov - Skoleinspektør
 Rebekka Owe - Mindfulness-kvinde
 Sara Qvist - Polsk go-go-danser
 Jakob Bjerregaard Engmann - Niels betjent
 Paw Henriksen - Palle betjent
 Adam Brix - Karateinstruktør
 Lars Knudsen - Bartender
 Stephanie Nathan - Pige på cykel
 Thomas Hansen - Udsmider
 Lars Stegman Olsen - Stofamand
 Ole Dupont - Bankdirektør

Referencer

Eksterne henvisninger 
 

Børnefilm fra Danmark
Danske film fra 2014
Betonhjerter

Betonhjerter er en film fra 2005 instrueret af Michael Zile efter manuskript af Mohsen Moghadam og Michael Zile.

Handling 
Er der en chance for en fremtid, hvis man vokser op i en betonghetto? Johnny er den evige taber, der er barndomsven med Muhammed. De to er vokset op sammen i betonbyen. Muhammed kæmper for en ny tilværelse og gør op mod fordomme - både fra egne kredse og fra samfundet. Johnny derimod har mistet troen på fremtiden. Vold og narko er en del af tilværelsen, men også stærke venskabsbånd, kærlighed og familien er det, der er en del af livets gang og udfordringer.

Referencer

Eksterne henvisninger 
 

Danske film fra 2005

Spillefilm fra Danmark
Noget i luften

Noget i luften er en film instrueret af Michael Asmussen efter eget manuskript.

Berlingske, Jyllands-Posten og Politiken gav alle filmen to ud af seks stjerner, mens BT var mere positive og gav filmen fire ud af seks stjerner.

Handling 
Pernille har altid haft en helt særlig evne til at fornemme når noget vil ske, så hun starter med hjælp fra sin veninde Sidsel som clairvoyant, og hendes første klient bliver den charmerende Daniel. Daniel er journalist og er gået undercover, da hans chef - og kommende svigerfar - har sat ham til at skrive en fup eller fakta-artikel om clairvoyance. For Daniel og Pernille bliver det kærlighed ved første blik - de opdager det bare ikke selv og har i øvrigt begge kærester! Daniel er forlovet med den smukke Michelle og er blevet tilbudt at overtage sin svigerfars magasin kvit og frit efter brylluppet, men efter mødet med Pernille kommer han i tvivl om det liv, han lever. I mellemtiden har Pernilles kæreste Alexander langt om længe spurgt Pernille, om hun vil giftes. Pernille drømmer om mand og børn og er sikker på, at skæbnen har udvalgt Alexander, men samtidig fornemmer hun, at der er noget i luften...

Medvirkende 
Blandt de medvirkende kan nævnes:
 Line Kruse som Pernille
 Robert Hansen som Daniel
 Linda P som Sidsel
 Christiane Schaumburg-Müller som Michelle
 Dejan Cukic som Alexander
 Anette Støvelbæk som Louise
 Allan Olsen som Jens
 Bjarne Henriksen som Peter
 Karen-Lise Mynster som Else
 Kirsten Olesen som Solvej
 Mathilde Norholt som Sofie
 Sebastian Lund som Oliver
 Nicolaj Kopernikus som Daniels far/spøgelse
 Nicolas Bro som Pernilles far/spøgelse
 Tommy Kenter som Larsen
 Henning Jensen som Ulrich
 Benedikte Hansen som Regitze
 Kristian Boland som præst
 Søren Steen som tivolivagt
 Niels Bender som tivolivagt
 Line Marie Schøtt som yogapige

Referencer

Eksterne henvisninger 
 

Spillefilm fra Danmark
Danske film fra 2011
Julefilm fra Danmark
Dansksprogede film